Diari Oficial de la Generalitat Valenciana


Sumari del DOGV 2421, del 04-01-1995 (1995/833468)

DECRET 249/1994, de 7 de desembre, del Govern Valencià, pel qual accepta la cessió gratuïta de la propietat de la planta baixa de l'edifici situat al carrer de Constantí Llombart, núm. 1, de Xirivella, i dels terrenys corresponents al pati de l'edificació esmentada, destinats a la instal·lació d'un consultori auxiliar de salut, realitzada per l'Ajuntament de Xirivella.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/07/249/dof/vci/html**

### Dades del document

Número de DOGV
:   2421

Data del DOGV
:   04-01-1995

Secció del DOGV
:   DISPOSICIONS GENERALS

Número del document
:   1995/833468


Data del document
:   07-12-1994

Organisme emissor
:   Conselleria d'Economia i Hisenda

Tipus de document
:   Decret

DECRET 249/1994, de 7 de desembre, del Govern Valencià, pel qual accepta la cessió gratuïta de la propietat de la planta baixa de l'edifici situat al carrer de Constantí Llombart, núm. 1, de Xirivella, i dels terrenys corresponents al pati de l'edificació esmentada, destinats a la instal·lació d'un consultori auxiliar de salut, realitzada per l'Ajuntament de Xirivella.   
L'Ajuntament de Xirivella, en les sessions plenàries realitzades els dies 24 de juny de 1993 i 1 d'octubre de 1993, acordà la cessió gratuïta a la Generalitat Valenciana de la propietat de la planta baixa de l'edifici situat al carrer de Constantí Llombart, núm. 1, i dels terrenys corresponents al pati de l'edificació esmentada, propietat de l'Ajuntament.  
La cessió es realitza amb el fi determinant de destinar els immobles a la instal·lació d'un consultori auxiliar de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels immobles, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 7 de desembre de 1994,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Xirivella, de la planta baixa de l'edifici situat al carrer Constantí Llombart, núm. 1, de Xirivella, distribuït interiorment en diverses dependències, amb accés propi mitjançant servitud de pas a través del pati descobert núm. 3 d'ordre en la propietat horitzontal, amb un pati descobert en la part posterior i dreta. Té una superfície de 634'48 m2, dels quals corresponen 345'33 m2 al local i 289'15 m2 al pati descobert. Des del carrer de situació confronta: davant, aquest carrer; dreta, patis descoberts núm. 3 i 4 d'ordre en la propietat horitzontal; esquerra, escala d'accés al local núm. 2 d'ordre en la propietat horitzontal; i fons, pati descobert núm. 4 d'ordre en la propietat horitzontal.  
Aquesta finca es troba inscrita en el Registre de la Propietat de Torrent Dos, tom 2.217, llibre 212, foli 43, finca 15.394.  
Article segon  
La cessió gratuïta efectuada per l'Ajuntament de Xirivella es fa amb la condició de destinar l'immoble a la instal·lació d'un consultori auxiliar de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de desembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI